نه‌قشبه‌ندى له‌ لێدوانێگ ئه‌را ماڵپه‌ڕ پارت ديموكرات كوردستان ك(شه‌فه‌ق نيوز)ئاگادارى بوى، وت: له‌ مانگ حزه‌يران ساڵ گوزه‌يشته‌و هويچ حاڵه‌تيگ ئنتما له‌ هاووڵاتيه‌يل هه‌رێم ئه‌را ناو رزه‌يل داعش تۆمار نه‌كرياگه‌و 150 جايه‌ڵ جوانيش له‌و ناو ڕزه‌يل ئه‌و ريكخرياگه‌ له‌ى دوياخره‌ تويه‌نستنه‌ گله‌وبخوه‌ن ئه‌را هه‌رێم و ئيسه‌يش هانه‌ ژير چه‌وديرى و په‌يجوورى وه‌رده‌واميگ.
جى باسه‌، نه‌قشبه‌ندى هه‌ميش وت: هووكاره‌يل چگن بڕيگ له‌ جايه‌ڵ جوانه‌يل هه‌رێم ئه‌را ناو ڕه‌زه‌يل ئه‌و ريكخرياگ ترۆريستيه‌ له‌لايه‌ن بڕيگ له‌ پياوه‌يل ئايينى و خوتبه‌ده‌ر مزگفته‌يله‌و سه‌رچه‌وه‌ ئه‌گرێد ك وه‌ خوتبه‌و باسه‌يليان شماره‌يگ له‌ جايه‌ڵه‌يل له‌ڕى لادانه‌و باس راسيه‌يل هيز و تواناى پێشمه‌رگه‌ ئه‌رايان ناكه‌ن.
